

**ΕΛΛΗΝΙΚΗ ΔΗΜΟΚΡΑΤΙΑ Λευκάδα 11/09/2024**

**ΝΟΜΟΣ ΛΕΥΚΑΔΑΣ**

**ΔΗΜΟΣ ΛΕΥΚΑΔΑΣ**

**ΓΡΑΦΕΙΟ ΔΗΜΑΡΧΟΥ**

Δελτίο Τύπου

Με απόλυτη επιτυχία διεξήχθη το Παγκόσμιο Κύπελλο CMAS World Cup Depth Series 2024 από 2 μέχρι 7 Σεπτεμβρίου 2024 στη θαλάσσια περιοχή μεταξύ Καλάμου, Μεγανησίου και Λευκάδας . Η περιοχή μας επιλέχθηκε για την διεξαγωγή του αγώνα με γνώμονα την διαύγεια και την ηρεμία της θάλασσας του Ιονίου πελάγους όπου συμμετείχαν 40 διεθνείς αθλητές .

Η τελετή έναρξης πραγματοποιήθηκε την Κυριακή (1/9) στην Πάλαιρο Αιτ/νιας . Η λαμπρή τελετή λήξης πραγματοποιήθηκε το Σάββατο (7/9)στον Μύτικα Αιτ/νιας παρουσία του Δήμαρχου Λευκάδας κ. Ξενοφώντα Βεργίνη και του Αντιδήμαρχου Καλάμου κ. Παναγιώτη Γιαννιώτη.

Ο Δήμος Λευκάδας περήφανος συνδιοργανωτής του Παγκόσμιου Κύπελλου που διοργανώθηκε από το ΝRG Authentic Big Blue με συνδιοργανωτές τους Δήμους: Μεγανησίου, Ακτίου – Βόνιτσας, Ξηρομέρου και τις ΠΕΔ: Δυτικής Ελλάδας και Ιονίων Νήσων.

Η διοργάνωση τέλεσε υπό την αιγίδα του Υπουργείου Παιδείας, Θρησκευμάτων και Αθλητισμού, τονίζοντας τη σημασία της για τον ελληνικό αθλητισμό και την προβολή της χώρας στο εξωτερικό.

ΑΠΟ ΤΟΝ ΔΗΜΟ ΛΕΥΚΑΔΑΣ